laion/Wikipedia-Exotic huggingface dataset:
মন্টসেরাট ফুটবল অ্যাসোসিয়েশন

মন্টসেরাট ফুটবল অ্যাসোসিয়েশন (ইংরেজি: Montserrat Football Association; এছাড়াও সংক্ষেপে এমএফএ নামে পরিচিত) হচ্ছে মন্টসেরাটের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৪ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার বছরেই সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মন্টসেরাটের রাজধানী প্লাইমাউথে অবস্থিত। এই সংস্থাটি মন্টসেরাটের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে মন্টসেরাট চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মন্টসেরাট ফুটবল অ্যাসোসিয়েশনের সভাপতির দায়িত্ব পালন করছেন ভিনসেন্ট কাসেল এবং সাধারণ সম্পাদকের দায়িত্ব পালন করছেন টান্ডিকা হিউজেস। ৯ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২০।  "This Week in CONCACAF History: April 17-23"। CONCACAF.com (2011)। এপ্রিল ২৬, ২০১১ তারিখে মূল থেকে আর্কাইভ করা।  "This Week in CONCACAF History: April 10-16"। CONCACAF.com (2011)। এপ্রিল ২১, ২০১১ তারিখে মূল থেকে আর্কাইভ করা।  ফিফা-এ মন্টসেরাট ফুটবল অ্যাসোসিয়েশন ওয়েব্যাক মেশিনে আর্কাইভকৃত ৫ জুলাই ২০১১ তারিখে (ইংরেজি) কনকাকাফ-এ মন্টসেরাট ফুটবল অ্যাসোসিয়েশন ওয়েব্যাক মেশিনে আর্কাইভকৃত ২১ জানুয়ারি ২০২১ তারিখে (ইংরেজি)
শতকরা হার

গণিত শাস্ত্রে শতকরা হার (ইংরেজি: Percentage) বলতে কোনো সংখ্যাকে ১০০-এর ভগ্নাংশ হিসেবে প্রকাশ করা হয়। পার্সেন্ট বোঝানোর জন্য "%" প্রতীক ব্যবহৃত হয়। ইংরেজি "per cent" কথাটি অর্থ "per hundred" বা "প্রতি একশত"। এটিকে উচ্চারণ করা হয় "পার্সেন্ট" বা বাংলায় "শতকরা ভাগ" নামে। "৪৫%"-কে উচ্চারণ করা যেতে পারে "পঁয়তাল্লিশ পার্সেন্ট" বা "শতকরা ৪৫ ভাগ"। আর এই শতকরা ৪৫ ভাগ পরিমাণটি হচ্ছে ৪৫/১০০ বা ০.৪৫।
ভেরোনিকা ডেলা ডোরা

ভেরোনিকা ডেলা ডোরা একজন ইতালীয়, সাংস্কৃতিক ভূগোলবিদ। তিনি লন্ডন বিশ্ববিদ্যালয়ের রয়্যাল হলোওয়েতে মানবিক ভূূূূূূগোলের একজন অধ্যাপিকা। যেখানে তিনি সামাজিক, সাংস্কৃতিক ও ঐতিহাসিক ভূগোল গ্রুপের পরিচালিকা এবং জিও হিউম্যানিটিস কেন্দ্রের সহ-পরিচালিকা( হ্যারিয়েট হকিন্সের সাথে)। ডেলা ডোরা ভেনিসে জন্মালেও লিডোতে বেড়ে ওঠেন। তিনি ২০০৫ সালে ক্যালিফোর্নিয়া বিশ্ববিদ্যালয়, লস অ্যাঞ্জেলেস (ইউসিএলএ) থেকে ডেনিস কসগ্রোভের তত্ত্বাবধানে পিএইচডি ডিগ্রি অর্জন করেন। ২০০৭ সালে ব্রিস্টল বিশ্ববিদ্যালয়ে প্রভাষক হিসেবে যোগ দেওয়ার আগে তিনি ইউসিএলএ ছেড়ে পোস্ট ডক্টোরাল ফেলো হিসেবে লস অ্যাঞ্জেলেসের গেটি রিসার্চ ইন্সটিটিউটে যোগ দিয়েছিলেন। ২০১৩ এর সেপ্টেম্বরে তিনি লন্ডন বিশ্ববিদ্যালয়ের রয়্যাল হলোওয়েতে অধ্যাপিকা হিসাবে যোগদান করেন। তাঁর প্রথম প্রবন্ধ ইম্যাজিনিং মাউন্ট এথোস: ভিশনস অফ এ হোলি মাউন্টেন ফ্রম হোমার টু ওয়ার্ল্ড ওয়ার II ২০১২ সালে ক্রিটিকোস পুরষ্কারের জন্য মনোনীত হয়। ল্যান্ডস্কেপ, ন্যাচার এন্ড দা স্যাক্রেড ইন বাইজেন্টিয়াম ২০১৭ সালে রানসিম্যান পুরষ্কারে মনোনীত হয়। ২০১৮ সালে তিনি ব্রিটিশ একাডেমির একজন ফেলো নির্বাচিত হন। হাই প্লেসেস: কালচারাল জিওগ্রাফিস অফ মাউন্টেনস এন্ড আইস (২০০৮, Cosgrove, D and Della Dora, V.; I.B. Tauris: আইএসবিএন ৯৭৮১৮৪৫১১৬১৭০ ভিজ্যুয়াল এন্ড হিস্টরিকাল জিওগ্রাফিজ: এসেইস ইন অনার অফ ডেনিস এ. কসগ্রোভ (২০১০, edited by Della Dora, V; Digby, S; Basdas, B.; Royal Geographical Society - Institute of British Geographers, ২০১০: আইএসবিএন ৯৭৮১৮৭০০৭৪২৪৭ ইম্যাজিনিং মাউন্ট এথোস: ভিশনস অফ এ হোলি মাউন্টেন ফ্রম হোমার টু ওয়ার্ল্ড ওয়ার II (২০১১, University of Virginia Press: আইএসবিএন ৯৭৮-০-৮১৩৯-৩২৫৯-০ খ্রীষ্টান পিলগ্রিমেজ, ল্যান্ডস্কেপ, এন্ড হেরিটেজ: জার্নিয়িং টু দা স্যাক্রেড (২০১৪, Maddrell, Avril ; Della Dora, Veronica; Scafi, Alessandro; Walton, Heather; Routledge: আইএসবিএন ৯৭৮-০-৪১৫-৮৪৩৯৮-০ মাউন্টেন: নেচার এন্ড কালচার (২০১৬, Reaktion Books: আইএসবিএন ৯৭৮১৭৮০২৩৬৪৭৬ ল্যান্ডস্কেপ, ন্যাচার এন্ড দা সেক্রেড ইন বাইজেন্টিয়াম (২০১৬, Cambridge University Press: আইএসবিএন ৯৭৮১১০৭১৩৯০৯১ "Professor Veronica Della Dora"। Geography: Researchers। Royal Holloway, University of London। সংগ্রহের তারিখ ২ সেপ্টেম্বর ২০১৮।  "People: Directors"। Centre for the GeoHumanities (ইংরেজি ভাষায়)। Royal Holloway University of London। সংগ্রহের তারিখ ২ মে ২০২০।  "History of Geography at the University of Bristol" (পিডিএফ)। University of Bristol। ২৬ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ এপ্রিল ২০১৯।  "Prof David Gilbert announces appointment of Prof Veronica della Dora as new Professor in Human Geography from Sept 2013"। Twitter। সংগ্রহের তারিখ ১৩ এপ্রিল ২০১৯।  "Professor Veronica Della Dora"। British Academy। সংগ্রহের তারিখ ২ সেপ্টেম্বর ২০১৮।  আনুষ্ঠানিক ওয়েবসাইট
ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন

ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন (ইংরেজি: British Virgin Islands Football Association; এছাড়াও সংক্ষেপে বিভিআইএফএ নামে পরিচিত) হচ্ছে ব্রিটিশ ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৪ সালে প্রতিষ্ঠিত হয়েছে। এটি প্রতিষ্ঠার ২২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ব্রিটিশ ভার্জিন দ্বীপপুঞ্জের টরটোলায় অবস্থিত। এই সংস্থাটি ব্রিটিশ ভার্জিন দ্বীপপুঞ্জের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে বিভিআইএফএ জাতীয় ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে ব্রিটিশ ভার্জিন দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন অ্যান্ডি বিকার্টন এবং সাধারণ সম্পাদকের দায়িত্ব পালন করছেন জুলিয়ানা লুক। ৯ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৮ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২০।  "This Week in CONCACAF History: 17-23 April"। CONCACAF.com (2011)। এপ্রিল ২৬, ২০১১ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৬।  "This Week in CONCACAF History: 10-16 April"। CONCACAF.com (2011)। ২১ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৬।  দাপ্তরিক ওয়েবসাইট (ইংরেজি) ফিফা-এ ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন ওয়েব্যাক মেশিনে আর্কাইভকৃত ১৩ জুন ২০১৮ তারিখে (ইংরেজি) কনকাকাফ-এ ব্রিটিশ ভার্জিন দ্বীপপুঞ্জ ফুটবল অ্যাসোসিয়েশন ওয়েব্যাক মেশিনে আর্কাইভকৃত ৭ জুলাই ২০১৯ তারিখে (ইংরেজি)
সেন্ট লুসিয়া ফুটবল অ্যাসোসিয়েশন

সেন্ট লুসিয়া ফুটবল অ্যাসোসিয়েশন (ইংরেজি: Saint Lucia Football Association; এছাড়াও সংক্ষেপে এসএলএফএ নামে পরিচিত) হচ্ছে সেন্ট লুসিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সেন্ট লুসিয়ার রাজধানী ক্যাট্রিজে অবস্থিত। এই সংস্থাটি সেন্ট লুসিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে এসএলএফএ প্রথম বিভাগ, সেন্ট লুসিয়া এফএ কাপ এবং এসএলএফএ প্রেসিডেন্ট'স কাপের মতো প্রতিযোগিতার সকল কার্যক্রম পরিচালনা করে। বর্তমানে সেন্ট লুসিয়া ফুটবল অ্যাসোসিয়েশনের সভাপতির দায়িত্ব পালন করছেন লিন্ডন কুপার এবং সাধারণ সম্পাদকের দায়িত্ব পালন করছেন ভিক্টর রেইড। ৯ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ৩ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০২০।  "CFU Nations Cup to be held every 4 years"। Kingston Gleaner in newspaperarchive.com। ২৩ ডিসেম্বর ১৯৮৬।  "At the Zurich meeting, Aruba, St Vincent and the Grenadines and St Lucia were accepted as members of CONCACAF which should lead to their membership in FIFA after two years." দাপ্তরিক ওয়েবসাইট (ইংরেজি) ফিফা-এ সেন্ট লুসিয়া ফুটবল অ্যাসোসিয়েশন ওয়েব্যাক মেশিনে আর্কাইভকৃত ১ ডিসেম্বর ২০১৮ তারিখে (ইংরেজি) কনকাকাফ-এ সেন্ট লুসিয়া ফুটবল অ্যাসোসিয়েশন[স্থায়ীভাবে অকার্যকর সংযোগ] (ইংরেজি)
সিংগারডাবড়ীহাট বহুমুখী উচ্চ বিদ্যালয় ও কলেজ

সিংগারডাবড়ীহাট বহুমুখী উচ্চ বিদ্যালয় ও কলেজ বাংলাদেশের কুড়িগ্রাম জেলার রাজারহাট উপজেলার একটি ঐতিহ্যবাহী শিক্ষাপ্রতিষ্ঠান। ১৯৬২ সালে বিদ্যালয়টি প্রতিষ্ঠা করা হয়। এটি ১৯৯৯ সালে এসএসসি ভোকেশনাল ও ২০০২ সালে একাদশ শ্রেণিতে উন্নিত হয়েছে। প্রতিষ্ঠানটি কুড়িগ্রাম জেলার রাজারহাট উপজেলার ঘড়িয়ালডাঙ্গা ইউনিয়নের নিম্ন মাধ্যমিক বিদ্যালয় হিসেবে প্রতিষ্ঠিত হলেও, বর্তমানে এটি বিজ্ঞান, কলা ও বানিজ্য শাখার পাশাপাশি কারিগরি শাখাসহ কলেজ পর্যায়ে উন্নতী করা হয়। গ্রামীণ পবিবেশে এর ক্যাম্পাস অবস্থিত। এর একটি বৃহৎ খেলার মাঠ রয়েছে। প্রতিষ্ঠানটির "সিংগারডাবড়ী হাট বহুমূখী উচ্চ বিদ্যালয় ও কলেজ স্কাউট দল" নামক একটি স্কাউট শাখা রয়েছে। শিক্ষার্থীরা এর সদস্য হয়ে বিভিন্ন স্কাউট ক্যাম্প ও সমাজ সেবামূলক কাজ করে থাকে। বিশ্বসাহিত্য কেন্দ্র কর্তৃক বিনামূল্যে পাঠ্যবই বহির্ভত অনেক বই সরবাহ করা হয়ে থাকে। সকল শ্রেণীরা শিক্ষর্থীরা এখানে বিভিন্ন ধারণের বই পড়তে পারে। "বিদ্যালয় সম্পর্কিত তথ্য"। বাংলাদেশ জাতীয় তথ্য বাতায়ন।  "Singer Dabri Hat Ml High School & College - Sohopathi | সহপাঠী" (ইংরেজি ভাষায়)। ২০১৭-০৭-০১। সংগ্রহের তারিখ ২০২৩-০১-২০।  "Home - Singerdabrihat M/L High School & College"। singerdabrisnc.edu.bd। সংগ্রহের তারিখ ২০২৩-০৯-৩০।  "বিদ্যালের অবস্থান"। findglocal.com।  উইকিমিডিয়া কমন্সে সিংগারডাবড়ীহাট বহুমুখী উচ্চ বিদ্যালয় ও কলেজ সংক্রান্ত মিডিয়া রয়েছে। দাপ্তরিক ওয়েবসাইট
মোহনপুর ইউনিয়ন, গোদাগাড়ী

মোহনপুর বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন। মোহনপুর ইউনিয়নের আয়তন ৯৫.৩৯৮ বর্গ কিলোমিটার। মোহনপুর ইউনিয়ন গোদাগাড়ী উপজেলার আওতাধীন ২ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৫৪ টি গ্রাম, ৭৬ টি মৌজা এবং ১৪ টি হাট-বাজার আছে। ২০১১ সালের আদমশুমারি অনুযায়ী মোহনপুর ইউনিয়নের মোট জনসংখ্যা ৩৯,৭৩৮ জন। গোদাগাড়ী উপজেলা মোহনপুর উপজেলা মোহনপুর থানা রাজশাহী জেলা "০২ নং মোহনপুর ইউনিয়ন"। mohonpurup.rajshahi.gov.bd। ২০২০-০৬-২৯ তারিখে মূল থেকে আর্কাইভ করা। সংগ্রহের তারিখ ২০২০-০৯-০৯।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  দাপ্তরিক ওয়েবসাইট
মানব দেহের তন্ত্রের তালিকা

মানব দেহের প্রধান প্রধান তন্ত্রগুলো হল: সংবহন তন্ত্র / হৃৎ-সংবহন তন্ত্র : হৃৎপিণ্ড, ধমনী এবং শিরার মাধ্যমে সারা শরীরের রক্ত সঞ্চালন করে, দেহের অঙ্গ ও কোষে অক্সিজেন এবং পুষ্টি সরবরাহ করে এবং সেসব জায়গায় সৃষ্ট বিপাকজাত বর্জ্য পদার্থ পরিবহন করে। শরীরের তাপমাত্রা একটি নির্দিষ্ট পরিসরে বজায় রাখে। পরিপাক তন্ত্র মুখ, অন্ননালি, পাকস্থলী এবং অন্ত্র বিশিষ্টপরিপাক নালির মাধ্যমে পুষ্টিদ্রব্য শোষণ এবং বর্জ্য অপসারণ করার ব্যবস্থা। শরীর থেকে বর্জ্য অপসারণ করে। অন্তঃক্ষরা গ্রন্থিতন্ত্র : হরমোনের মাধ্যমে যাবতীয় শারীরবৃত্তীয় কাজ সমন্বয় ও পরিচালনা করে। ত্বক তন্ত্র / বহিঃক্ষরা গ্রন্থিতন্ত্র : ত্বক, চুল, নখ, ঘাম এবং অন্যান্য বহিঃক্ষরা গ্রন্থি অনাক্রম্যতন্ত্র এবং লসিকা তন্ত্র : শরীরের ক্ষতি করতে পারে এমন রোগজীবাণুগুলোর বিরুদ্ধে শরীরকে রক্ষা করে। লসিকা নালি ও লসিকা গ্রন্থির সমন্বয়ে লসিকা তন্ত্র গঠিত। এ তন্ত্রের মাধ্যমে সমগ্র দেহে লসিকা নামে একটি পরিষ্কার তরল প্রবাহিত হয়। পেশী তন্ত্র : পেশি ব্যবহার করে শরীরের বিভিন্ন অঙ্গের সঞ্চালন ঘটে। স্নায়ু তন্ত্র : স্নায়ু এবং মস্তিষ্কের মাধ্যমে বিভিন্ন ইন্দ্রিয় থেকে তথ্য সংগ্রহ ও প্রক্রিয়াজাত করে এবং পেশীগুলোকে শারীরিক ক্রিয়াকলাপের জন্য সংকোচনের নির্দেশ প্রদান করে। রেচন তন্ত্র বৃক্কের মাধ্যমে রক্ত পরিশুদ্ধ হয়, মূত্র উৎপাদিত হয় এবং দেহ থেকে বিপাকীয় রেচন পদার্থ অপসারিত হয়। প্রজনন তন্ত্র  : জননাঙ্গ উৎপাদনের জন্য প্রয়োজনীয় সন্তানসন্ততি । শ্বসন তন্ত্র : অক্সিজেন শোষণ এবং কার্বন ডাই অক্সাইড অপসারণ করার উদ্দেশ্যে ফুসফুসে বায়ু আনা-নেওয়া করে। কঙ্কাল তন্ত্র : হাড় দেহ এবং এর অঙ্গগুলোর গঠনকাঠামো বজায় রাখে।
পাকড়ী ইউনিয়ন

পাকড়ী বাংলাদেশের রাজশাহী বিভাগের রাজশাহী জেলার অন্তর্গত গোদাগাড়ী উপজেলার একটি ইউনিয়ন। পাকড়ী ইউনিয়নের আয়তন ২১৯৯ বর্গ কিলোমিটার। পাকড়ী ইউনিয়ন গোদাগাড়ী উপজেলার আওতাধীন ৩ নং ইউনিয়ন পরিষদ। এ ইউনিয়নের প্রশাসনিক কার্যক্রম গোদাগাড়ী থানার আওতাধীন। এটি জাতীয় সংসদের ৫২ নং নির্বাচনী এলাকা রাজশাহী এর অংশ। ইউনিয়নটিতে ৬৮ টি গ্রাম, ৩৬ টি মৌজা এবং টি হাট-বাজার আছে। ২০১১ সালের আদমশুমারি অনুযায়ী পাকড়ী ইউনিয়নের মোট জনসংখ্যা ৩৫,২১২ জন যার মধ্যে পুরুষ ১৭৯০৯ জন এবং মহিলা ১৭৩০৩ জন। ২০০১ সালের শিক্ষা জরিপ অনুযায়ী পাকড়ী ইউনিয়নের সাক্ষরতার হার ৮৫%। গোদাগাড়ী উপজেলা রাজশাহী বিভাগ রাজশাহী জেলা "০৩ নং পাকড়ী ইউনিয়ন"। সংগ্রহের তারিখ ২০২০-০৯-০৯। [স্থায়ীভাবে অকার্যকর সংযোগ] "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  দাপ্তরিক ওয়েবসাইট
মরুবিজয়ের কেতন উড়াও শূন্যে

মরুবিজয়ের কেতন উড়াও শূন্যে হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের "আনুষ্ঠানিক" পর্যায়ভুক্ত ১২ সংখ্যক গান। মিশ্র কেদারা রাগ ও দাদরা তালে নিবদ্ধ এই গানটি ১৯২৫ সালের ৮ মে (২৫ বৈশাখ, ১৩৩২ বঙ্গাব্দ) বৃক্ষরোপণ উৎসব উপলক্ষ্যে শান্তিনিকেতনে রচিত হয়। রবীন্দ্রনাথের ৬৫তম জন্মদিনে গানটি প্রথম গীত হয়েছিল। এই দিনই শান্তিনিকেতনে পঞ্চবটীর (অশ্বত্থ, বট, বিখণ্ড, অশোক ও আমলকি গাছ) প্রতিষ্ঠা হয়। গানটির পাণ্ডুলিপি "এমএস ১৯৯" নামে পরিচিত। প্রবাসী পত্রিকার জ্যৈষ্ঠ ১৩৩২ সংখ্যায় গানটি প্রথম প্রকাশিত হয়। পরে গানটি বনবাণী গ্রন্থে "বর্ষামঙ্গল ও বৃক্ষরোপণ উৎসব" অংশে "বৃক্ষরোপণ" শিরোনামে প্রকাশিত হয়। গীতবিতান গ্রন্থের প্রথম সংস্করণের তৃতীয় খণ্ডে (শ্রাবণ, ১৩৩৯) এবং দ্বিতীয় সংস্করণের দ্বিতীয় খণ্ডে (ভাদ্র, ১৩৪৬) গানটি অন্তর্ভুক্ত হয়। গানটির স্বরলিপিকার দিনেন্দ্রনাথ ঠাকুর। ১৩৩৬ সালের পৌষ মাসে গীতমালিকা-২-এ গানটির স্বরলিপি প্রথম প্রকাশিত হয়। বর্তমানে এই গানের স্বরলিপি স্বরবিতান গ্রন্থের ৩১শ খণ্ডে গ্রন্থিত। রবীন্দ্রসংগীতবিদ অমল মুখোপাধ্যায় এই গানটিকে "বৃক্ষবন্দনার গান" হিসেবে অভিহিত করেছেন। সমবেত কণ্ঠে গানটি রেকর্ড করেছেন তরুণ বন্দ্যোপাধ্যায়, বাসবী নন্দী, শৈলেন মুখোপাধ্যায়, শ্যামল মিত্র ও সুমিত্রা সেন (এন ৮২৯০৫, ইসিএলপি ২২৮০ এসটিএইচভি ২২৪৯১)। একক কণ্ঠে গানটি রেকর্ড করেছেন সুচিত্রা মিত্র (এসডব্লিউসি ১৭১), অশোকতরু বন্দ্যোপাধ্যায় ও পীযূষকান্তি সরকার। রবীন্দ্রনাথ ঠাকুর, গীতবিতান (অখণ্ড সংস্করণ), বিশ্বভারতী গ্রন্থনবিভাগ, কলকাতা, ১৪১২ মুদ্রণ, পৃ. ৬১১ অনুত্তম ভট্টাচার্য, রবীন্দ্ররচনাভিধান, অষ্টাদশ খণ্ড, দীপ প্রকাশন, কলকাতা, পৃ. ২০৪ সুরেন মুখোপাধ্যায়, রবীন্দ্র-সঙ্গীত-কোষ, সাহিত্য প্রকাশ, কলকাতা, ১৪১৬ সংস্করণ, পৃ. ২৭৮ পূর্ণেন্দুবিকাশ সরকার, গীতবিতান তথ্যভাণ্ডার, সিগনেট প্রেস, কলকাতা, ২০১৯ সংস্করণ, পৃ. ৫৬২-৫৬৩ অমল মুখোপাধ্যায়, রবীন্দ্রগানের অন্তরভুবন, করুণা প্রকাশনী, কলকাতা, ১৪১৮ সংস্করণ, পৃ. ৩৬ অনুত্তম ভট্টাচার্য, রবীন্দ্ররচনাভিধান, অষ্টাদশ খণ্ড, দীপ প্রকাশন, কলকাতা, পৃ. ২০৪
জলবায়ু প্রকৌশল

জলবায়ু প্রকৌশল বা জলবায়ু ব্যবস্থাপনা হচ্ছে জলবায়ু উষ্ণায়ন প্রতিরোধে গৃহীত জলবায়ু ব্যবস্থাপনার কলাকৌশল বা প্রযুক্তি। জলবায়ু প্রকৌশল এর বিভিন্ন নিয়মের মধ্যে উল্লেখযোগ্য হচ্ছে ১। সূর্য বিকিরন ব্যবস্থাপনা ২। বনায়ন ৩। গ্রীনহাউজ গ্যাস অপসারণ ৪। সামুদ্রিক লৌহ উর্বরাকরন ইংল্যান্ডের রয়াল সোসাইটির মতে,জলবায়ু প্রকৌশল হচ্ছে , বিশ্ব উষ্ণায়নের কথা মাথায় রেখে বায়ুমন্ডলের ব্যবস্থাপনা অনেক সংস্থাই জলবায়ু প্রকৌশলের সমর্থক। তার মধ্যে যুক্তরাষ্ট্রের কংগ্রেস, যুক্তরাজ্যের রয়াল সোসাইটি, যুক্তরাজ্যের পার্লামেন্ট, যুক্তরাষ্ট্রের জাতীয় বিজ্ঞান একাডেমি বিশেষ ভাবে উল্লেখযোগ্য। এই সব সংস্থা জলবায়ু প্রকৌশলের বিষয়ে নিয়মিত গবেষণা, পরযালোচনা, আলোচনা ও নীতিমালা প্রণয়ন করে থাকেন। তবে অনেক পরিবেশবাদী সংস্থা যেমন ফ্রেন্ডস অব দ্যা আর্থ ও গ্রীনপিসের মত সংস্থাগুলো জলবায়ু প্রকৌশলকে পরিবেশের জন্য ক্ষতিকারক ভেবে জলবায়ু প্রকৌশলের ধারনাকে প্রত্যাখান করেছে। ১৯৬৫ সালে জলবায়ু প্রকৌশলের শুরু হয় মার্কিন প্রেসিডেন্ট লিন্ডন বি জন্সনের বৈজ্ঞানিক উপদেষ্টা কাউন্সিলের একটি প্রস্তাবনার মাধ্যমে। ১। সৌর বিকিরণ ব্যবস্থাপনা ২। গ্রীনহাউজ গ্যাস অপসারণ ১। উচ্চতর বিন্দু এবং ইতিবাচক প্রভাব। ২।ক্রয় সময়। ৩।খরচ ৪।নীতিবোধ এবং দায়িত্বশীলতা। ৫। রাজনীতি। "Public Release Event: Climate Intervention Reports; Climate Intervention: Carbon Dioxide Removal and Reliable Sequestration and Climate Intervention: Reflecting Sunlight to Cool Earth". nas-sites.org/americasclimatechoices. National Academy of Sciences. Retrieved September 21, 2016. Working Group I to the Fifth Assessment Report of the Intergovernmental Panel on Climate Change (২০১৩)। "Summary for Policy Makers"। Stocker,T.F.; D. Qin; G.-K. Plattner; M. Tignor; S.K. Allen; J. Boschung; A. Nauels; Y. Xia; V. Bex; P.M. Midgley। Climate Change 2013: The Physical Science Basis (পিডিএফ) (প্রতিবেদন)। Cambridge, UK and New York, NY: Cambridge University Press। পৃষ্ঠা 29। সংগ্রহের তারিখ ২০১৫-০৮-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Climate Engineering: Technical Status, Future Directions, and Potential Responses (PDF) (প্রতিবেদন)। United States Government Accountability Office (GAO); Center for Science, Technology, and Engineering। জুলাই ২০১১। পৃষ্ঠা 3। সংগ্রহের তারিখ ২০১১-১২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Working group (২০০৯)। Geoengineering the Climate: Science, Governance and Uncertainty (পিডিএফ) (প্রতিবেদন)। London: The Royal Society। পৃষ্ঠা 1। আইএসবিএন 978-0-85403-773-5। RS1636। সংগ্রহের তারিখ ২০১১-১২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Climate Engineering: Technical Status, Future Directions, and Potential Responses (PDF) (Report). United States Government Accountability Office (GAO); Center for Science, Technology, and Engineering. July 2011. p 3 Adam, David (1 September 2008). "Extreme and risky action the only way to tackle global warming, say scientists". The Guardian. Retrieved 2009-05-23. Parr, Doug (1 September 2008). "Geo-engineering is no solution to climate change". Guardian Newspaper. London. Retrieved 2009-05-23. "Geoengineering: A Short History". Foreign Policy. 2013.
শ্বেকু

শ্বেকু ( বর্মী: ရွှေကူမြို့ ) মায়ানমারের উত্তরের অংশের কাচিন রাজ্যের একটি শহর। মানচিত্রল্যান্ড ডটকম এ উপগ্রহ মানচিত্র
সৈয়দ মহিবুল হাসান

সৈয়দ মহিবুল হাসান বাংলাদেশের হবিগঞ্জ জেলার রাজনীতিবিদ যিনি তৎকালীন পূর্বপাকিস্তান প্রাদেশিক পরিষদের সদস্য, তৎকালীন সিলেট-১৬ আসনের সংসদ সদস্য ও গণপ্রজাতন্ত্রী বাংলাদেশ সরকারের প্রতিমন্ত্রী ছিলেন। সৈয়দ মহিবুল হাসান হবিগঞ্জ জেলার চুনারুঘাটের নরপতি হাবিলী গ্রামে জন্মগ্রহণ করেন। তার স্ত্রী সুরাইয়া হাসান। এক মেয়ে এক ছেলে, মেয়ে সৈয়দা রিজওয়ানা হাসান আইনজীবী ও পরিবেশকর্মী এবং বর্তমানে গনপ্রজাতন্ত্রী বাংলাদেশ সরকারের অন্তর্বর্তীকালীন উপদেষ্টা হিসেবে দায়িত্বপালন করছেন। সৈয়দ মহিবুল হাসান ১৯৬৪ সালের তৎকালীন পূর্বপাকিস্তান প্রাদেশিক নির্বাচনে ফুল প্রতীক নিয়ে মুসলিম লীগের হয়ে প্রাদেশিক পরিষদ সদস্য নির্বাচিত হন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে স্বতন্ত্র প্রার্থী হিসেবে অংশ নিয়ে আওয়ামী লীগের প্রার্থী মানিক চৌধুরীর কাছে পরাজিত হন। ১৯৭৯ সালের দ্বিতীয় জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন সিলেট-১৬ আসন থেকে সংসদ সদস্য নির্বাচিত হন। এর পর বাংলাদেশ জাতীয়তাবাদী দলে যোগদিয়ে জিয়াউর রহমানের মন্ত্রিসভার শ্রম ও জনশক্তি মন্ত্রণালয়ের প্রতিমন্ত্রী হিসেবে দায়িত্ব পালন করেন। এবং আবদুস সাত্তারের মন্ত্রিসভায় শিল্প ও বাণিজ্য মন্ত্রণালয়ের প্রতিমন্ত্রী হিসেবে দায়িত্ব পালন করেন। ১৯৮৬ সালের তৃতীয় জাতীয় সংসদ নির্বাচনে হবিগঞ্জ-৩ আসন থেকে তিনি স্বতন্ত্র প্রার্থী হিসেবে ন্যাশনাল আওয়ামী পার্টির প্রার্থী চৌধুরী আবদুল হাইর কাছে জামানত হারান। এর পর জাতীয় পার্টিতে যোগদেন। ৬ ডিসেম্বর ১৯৯০ সালের এরশাদ সরকারের পতনের পর তিনি প্রকাশ্যে রাজনীতি থেকে দূরে চলে যান। তিনি ৮ আগস্ট,২০২৩ সালে মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "চুনারুঘাট ইউনিয়ন, প্রখ্যাতব্যক্তিত্ব"। বাংলাদেশ জাতীয় তথ্য বাতায়ন। ১০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২০।  প্রতিবেদক, নিজস্ব (২০২৪-০৮-০৮)। "অন্তর্বর্তীকালীন সরকারের উপদেষ্টা পরিষদে আছেন যাঁরা"। Prothomalo। সংগ্রহের তারিখ ২০২৪-০৮-১০।  নিজস্ব প্রতিবেদক (২১ এপ্রিল ২০১৪)। "সামাজিক মাধ্যমে বিতর্কের ঝড়"। দৈনিক কালের কণ্ঠ। ১০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২০।  স্টাফ করেসপন্ডেন্ট (২০ এপ্রিল ২০১৪)। "সৈয়দা রিজওয়ানা হাসান ঘরেল"। বাংলানিউজটোয়েন্টিফোর.কম। ২ জুন ২০১৭ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২০।  "চুনারুঘাট-মাধবপুরবাসী মন্ত্রী পেল ৪ জন মাহবুব আলী বিমান ও পর্যটন প্রতিমন্ত্রী"। প্রথম সেবা। ১১ জানুয়ারী ২০১৯। ১০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২০।  "About: Syed Mahibul Hasan"। dbpedia.org। সংগ্রহের তারিখ ২০২৪-০৮-১০।
কাচিন রাজ্য

কাচিন রাজ্য (বর্মী: ကချင်ပြည်နယ်, উচ্চারিত: [kətɕʰɪ̀ɴ pjìnɛ̀]; কাছিন: জিংফাও মুংডাও) হল মিয়ানমারের একটি রাজ্য। এটি মায়ানমারের উত্তর ভাগে অবস্থিত। এই রাজ্যের উত্তর এবং পূৰ্ব দিকে চীন অবস্থিত। দক্ষিণ দিকে অবস্থিত শাহ রাজ্য। পশ্চিম দিকে ভারত এবং ছাঘাইন অবস্থিত। রাজ্যটির মোট আয়তন হল ৮৯,০৪১.৮ বৰ্গ কিলোমিটার বা ৩৪,৩৭৯.২ বৰ্গ মাইল। কাছিন রাজ্যের মোট জনসংখ্যা হল ১৬ লাখ ৮৯ হাজার ৪৪১ জন। এই রাজ্যের সৰ্বোচ্চ শৃংগ হল হকাকাবো রাজি। এর উচ্চতা ৫,৮৮৯ মিটার। রাজ্যটির রাজধানী শহর হচ্ছে মাইটকয়িনা। এই রাজ্যের অন্য প্ৰধান শহরসমূহ হচ্ছে ভোমা এবং পুটাআরু। এই রাজ্যটি ২৩.২৭ থেকে ২৮.২৫ ডিগ্ৰী উত্তর স্থানাংকে অবস্থিত। ইণ্ডাইগয়ি হ্ৰদ এই রাজ্যতে অবস্থিত। কাছিন রাজ্য হিমালয়ের সম্প্ৰসারিত অংশ কাছিন পাহাড়ে অবস্থান করছে। এই পাহাড় রাজ্যের বেশির ভাগ অংশ জুড়ে অবস্থান করছে। কাছিন রাজ্য মায়ানমারের উত্তরে চীন এবং ভারত সীমান্তে অবস্থিত। এই রাজ্যের গড় উচ্চতা সমুদ্ৰ পৃষ্ঠ থেকে ৬০০ থেকে ১০০০ মিটারের ও অধিক। সৰ্বোচ্চ অংশটি হল হকাকাবো রাজি শৃংগ। ২৩.২৭ থেকে ২৮.২৫ ডিগ্ৰী উত্তর এবং ৯৬ থেকে ৯৮.৪৪ ডিগ্ৰী পূৰ্বে রাজ্যটির অবস্থান। রাজ্যটি দেশেরে রাজধানী থেকে প্ৰায় ১০০০ কিলোমিটার বা ৬৫০ মাইল দূরে অবস্থিত। কাচিন রাজ্যের অর্থনীতি প্রধানত কৃষি কাজের উপর নির্ভরশীল। কৃষি কার্য করে এই রাজ্যের মানুষ জীবিকা নির্বাহ করে। এই রাজ্যের প্রধান অর্থকরী ফসল হল চা,ধান বা চাল, পাট। এছাড়া রাজ্যটিতে প্রচুর সেগুন গাছ জনন্মায়। এই সেগুন গাছ থেকে বিভিন্ন আসবাব শিল্প গড়ে উঠেছে। রাজ্যটির প্রধান শহর গুলি হল মাইটকয়িন, ভোযা ও পুটাও। এই শহর গুলিতে কিছু আধুনিক শিল্পের বিকাশ ঘটেছে। তবে এই শিল্প গুলি শহর গুলিতেই সীমা বদ্ধ। শহরের বাইরে এদের তেমন বিস্তার ঘটেনি। এই রাজ্যে কিছু এলাকায় স্বর্ণ খনি রয়েছে যা রাজ্যটির অর্থনীতির বিরাট ভূমিকা রাখে। এছাড়া এখানে মূল্যবান পাথর বা জিম স্টোন পাওয়া যায়।এই রাজ্যে একটি বিদ্যুৎ কেন্দ্র গড়ে উঠেছে। রাজ্যটি পাহাড় পর্বত দ্বারা বেষ্ঠিত হওয়ায় রাজ্যটির মধ্যে যোগাযোগ ব্যবস্থা গড়ে তোলা খুবই কঠিন। তবে রাজ্যটি সড়ক পথ দ্বারা অন্য রাজ্য গুলির সঙ্গে যুক্ত রয়েছে। রাজ্যের শহর গুলির সঙ্গে দেশের রাজধানী ও অন্যানপ্রধান শহর গুলি সরাসরি যুক্ত। রাজ্যটিতে মোট তিনটি বিমান বন্দর রয়েছে। এই বিমানবন্দর গুলি হল- মাইটকয়িন বিমানবন্দর, ভোমা বিমানবন্দর ও পুটও বিমানবন্দর। এর মধ্যে মাইটকয়িন বিমান বন্দর সবচেয়ে বেশি যাত্রী বহন করে। ২০১৪ সালের হিসাব অনু যায়ী কচিন রাজ্যের মোট জন সংখ্যা হল ১৬ শক্ষ ৮৯ হাজার ৪৪১ জন। ১৯৭৩ সালে রাজ্যটির জন সংখ্যা ছিল ৭ লক্ষ ৩৭ হাজার ৯৩৯ জন এবং ১৯৮৩ সালে জন সংখ্যা ছিল ৯ লক্ষ ৪ হাজার ৭৯৪ জন। এই রাজ্যে কচিন জাতীর মানুষই সংখ্যা ঘরিষ্ট। এছাড়া রাজ্যটিতে ভারতীয়, চিনা মানুষ বাস করেন। কাছিন রাজ্যে সব চেয়ে বেশি বৌদ্ধ ধর্মর মানুষ বসবাস করে। অন্য ধর্মসমূহের মধ্যে প্ৰধান হল খ্ৰীষ্টান , ইসলাম, এবং হিন্দু ধর্ম। রাজ্যটিতে মোট জনসংখ্যার ৬৪% শতাংশ মানুষ বৌদ্ধ ধর্ম পালন করে। খ্ৰীষ্টান ধর্ম পালন করে ৩৩ শতাংশ, হিন্দু এবং ইসলাম ধর্ম পালন করে যথাক্ৰমে ০.৪ এবং ১.৬ শতাংশ মানুষ । বাকী ১ শতাংশ মানুষ অন্য ধর্মমত বিশ্বাস করে। Census Report। The 2014 Myanmar Population and Housing Census। 2। Naypyitaw: Ministry of Immigration and Population। মে ২০১৫। পৃষ্ঠা 17।  Department of Population Ministry of Labour, Immigration and Population MYANMAR (জুলাই ২০১৬)। The 2014 Myanmar Population and Housing Census Census Report Volume 2-C। Department of Population Ministry of Labour, Immigration and Population MYANMAR। পৃষ্ঠা 12–15।  কাছিন পোস্ট প্রবেশদ্বার:  মিয়ানমার
সেন্ট ভিনসেন্ট ও গ্রেনাডাইন ফুটবল ফেডারেশন

সেন্ট ভিনসেন্ট ও গ্রেনাডাইন ফুটবল ফেডারেশন (ইংরেজি: Saint Vincent and the Grenadines Football Federation; এছাড়াও সংক্ষেপে এসভিজিএফএফ নামে পরিচিত) হচ্ছে সেন্ট ভিনসেন্ট ও গ্রেনাডাইনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৯ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সেন্ট ভিনসেন্ট ও গ্রেনাডাইনের রাজধানী কিংসটাউনে অবস্থিত। এই সংস্থাটি সেন্ট ভিনসেন্ট ও গ্রেনাডাইনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এসভিজিএফএফ প্রিমিয়ার বিভাগের মতো প্রতিযোগিতার সকল কার্যক্রম পরিচালনা করে। বর্তমানে সেন্ট ভিনসেন্ট ও গ্রেনাডাইন ফুটবল ফেডারেশনের সভাপতির দায়িত্ব পালন করছেন কার্ল ডিকসন এবং সাধারণ সম্পাদকের দায়িত্ব পালন করছেন ডেভরন পোয়ার। ১০ সেপ্টেম্বর ২০২০ পর্যন্ত হালনাগাদকৃত। "অ্যাসোসিয়েশনের তথ্য"। fifa.com (ইংরেজি ভাষায়)। ফিফা। ২১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০২০।  "CFU Nations Cup to be held every 4 years"। Kingston Gleaner in newspaperarchive.com। ২৩ ডিসেম্বর ১৯৮৬।  "At the Zurich meeting, Aruba, St Vincent and the Grenadines and St Lucia were accepted as members of CONCACAF which should lead to their membership in FIFA after two years." দাপ্তরিক ওয়েবসাইট (ইংরেজি) ফিফা-এ সেন্ট ভিনসেন্ট ও গ্রেনাডাইন ফুটবল ফেডারেশন ওয়েব্যাক মেশিনে আর্কাইভকৃত ১৭ জুলাই ২০১৮ তারিখে (ইংরেজি) কনকাকাফ-এ সেন্ট ভিনসেন্ট ও গ্রেনাডাইন ফুটবল ফেডারেশন ওয়েব্যাক মেশিনে আর্কাইভকৃত ১৩ ফেব্রুয়ারি ২০২১ তারিখে (ইংরেজি)